สอบถามเรื่องของปัสสาวะค่ะพอดีแฟนปัสสาวะออกมามีก้อนสีขาวๆมีดวงตาจับแล้วมันนิ่มๆพอจะทราบมั้ยคะว่าอาการแบบนี้เสี่ยงเป็นอะไรหรือเปล่า
สวัสดีค่ะ อาการปัสสาวะแล้วมีเยื่อสีขาวๆปนอาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองใน-การมีโปรตีนปนออกมากับปัสสาวะ อาจพบในภาวะไตอักเสบแนะนำไปพบแพทย์เพื่อตรวจปัสสาวะหาดูว่ามีการติดเชื้อหรือมีโปรตีนรั่วหรือไม่ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว ถ้ามีโปรตีนรั่วต้องดูค่าการทำงานของไตและหาสาเหตุต่อไปการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน